ᱥᱳᱱᱯᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱥᱳᱱᱯᱩᱨ ᱡᱚᱸᱠᱥᱚᱱ, ᱥᱴᱮᱥᱚᱱ ᱠᱳᱰ ᱮᱥ.ᱤ.ᱤ. (SEE), ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱟᱨ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱥᱳᱱᱯᱩᱨ ᱨᱮᱞᱣᱮ ᱰᱤᱵᱤᱡᱚᱱ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱥᱳᱱᱯᱩᱨ ᱡᱚᱸᱠᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱵᱤᱦᱟᱨ ᱨᱮ ᱥᱟᱨᱚᱱ ᱦᱚᱱᱚᱛ ᱨᱮᱱᱟᱜ ᱥᱳᱱᱯᱩᱨ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
᱒᱐᱑᱑ ᱥᱟᱞᱮ ᱨᱮ, ᱥᱳᱱᱯᱩᱨ ᱡᱚᱸᱠᱥᱚᱱ ᱨᱮ ᱒᱐ ᱢᱤᱞᱤᱭᱚᱱ (US$᱒᱕᱐,᱐᱐᱐) ᱴᱟᱠᱟ ᱠᱟᱛᱮᱜ ᱥᱴᱮᱥᱚᱱ ᱯᱨᱟᱭᱢᱤᱥ ᱨᱮ ᱟᱨ ᱚᱱᱟ ᱥᱩᱨ ᱥᱩᱯᱩᱨ ᱥᱚᱲᱚᱠ ᱰᱟᱦᱟᱨ ᱟᱨ ᱦᱟᱹᱨᱭᱟᱹᱲ ᱛᱮ ᱱᱟᱣᱟ ᱨᱩᱯ ᱛᱮᱭᱟᱨ ᱞᱮᱱᱟ ᱾ ᱥᱳᱱᱯᱩᱨ ᱟᱨ ᱦᱟᱡᱤᱯᱩᱨ ᱛᱟᱞᱟ ᱨᱮ ᱗ ᱠᱤᱞᱚᱢᱤᱴᱚᱨ (᱔.᱓ ᱢᱟᱭᱤᱞ) ᱴᱨᱟᱠ ᱨᱮ ᱯᱟᱴᱨᱤ ᱨᱮᱱᱟᱜ ᱵᱟᱨᱟᱵᱟᱨᱤ ᱨᱮᱱᱟᱜ ᱠᱟᱹᱢᱤ ᱯᱟᱨᱚᱢᱮᱱ ᱥᱮᱨᱢᱟ ᱠᱷᱚᱱ ᱪᱟᱞᱟᱣ ᱟᱠᱟᱱᱟ ᱟᱨ ᱒᱐᱑᱒ ᱨᱮᱱᱟᱜ ᱢᱩᱪᱟᱹᱫ ᱫᱷᱟᱹᱨᱤᱡ ᱯᱩᱨᱟᱹᱣ ᱦᱩᱭᱩᱜ ᱨᱮᱱᱟᱜ ᱴᱷᱟᱶ ᱢᱮᱱᱟᱜᱼᱟ ᱾

ᱯᱚᱞ
᱒᱐᱐᱙ ᱥᱮᱨᱢᱟ ᱨᱮ ᱯᱟᱴᱱᱟ ᱫᱚ ᱯᱟᱦᱞᱮᱡᱟ ᱜᱷᱟᱴ ᱠᱷᱚᱱ ᱡᱚᱲᱟᱣ ᱞᱟᱹᱜᱤᱫ ᱛᱮ ᱜᱟᱝᱱᱟᱹᱭ ᱫᱷᱟᱨᱮ ᱨᱮ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱟᱹᱰᱤ ᱡᱤᱞᱤᱧ ᱥᱚᱲᱚᱠ-ᱥᱟᱶ-ᱨᱮᱞ ᱯᱚᱞ, ᱫᱤᱜᱷᱟ-ᱥᱳᱱᱯᱩᱨ ᱨᱮᱞ-ᱥᱚᱲᱚᱠ ᱯᱚᱞ ᱵᱮᱱᱟᱣ ᱪᱟᱞᱟᱜ ᱠᱟᱱ ᱛᱟᱦᱮᱸᱫ ᱾ ᱒᱐᱑᱕ ᱥᱮᱨᱢᱟ ᱨᱮᱱᱟᱜ ᱚᱜᱚᱥᱴ ᱢᱩᱪᱟᱹᱫ ᱦᱤᱞᱚᱜ ᱱᱚᱣᱟ ᱯᱚᱞ ᱫᱚ ᱯᱩᱨᱟᱹᱣ ᱮᱱᱟ ᱾ ᱱᱚᱶᱟ ᱫᱚ ᱔.᱕᱕ ᱠᱤᱞᱚᱢᱤᱴᱚᱨ (᱒.᱘᱓ ᱢᱟᱭᱤᱞ) ᱡᱤᱞᱤᱧᱟ ᱟᱨ ᱚᱱᱟᱛᱮ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱡᱤᱞᱤᱧ ᱥᱚᱲᱚᱠ ᱥᱟᱶ ᱨᱮᱞ ᱯᱚᱞ ᱠᱟᱱᱟ ᱟᱨ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱡᱤᱞᱤᱧ ᱯᱚᱞ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱜᱟᱹᱰᱤ ᱠᱚ ᱥᱴᱮᱥᱚᱱ ᱚᱲᱟᱜ ᱨᱮ ᱵᱚᱞᱚᱱ ᱞᱟᱹᱜᱤᱫ ᱫᱟᱣ ᱢᱮᱱᱟᱜᱼᱟ ᱾ ᱱᱚᱣᱟ ᱥᱴᱮᱥᱚᱱ ᱨᱮ ᱮᱥ.ᱴᱤ.ᱰᱤ./ᱤᱥ.ᱰᱤ.ᱰᱤ./ᱯᱤ.ᱥᱤ.ᱳ. ᱴᱮᱞᱤᱯᱷᱚᱱ ᱵᱩᱛᱷ, ᱴᱚᱭᱞᱮᱴ, ᱪᱟᱭ ᱥᱴᱚᱞ ᱟᱨ ᱯᱚᱛᱚᱵ ᱥᱴᱚᱞ ᱦᱚᱸ ᱢᱮᱱᱟᱜᱼᱟ ᱾ ᱯᱟᱥᱮᱡᱚᱨ ᱵᱩᱠᱤᱝ ᱥᱤᱥᱴᱮᱢ, ᱵᱩᱠᱤᱝ ᱠᱟᱣᱩᱱᱴᱟᱨ ᱟᱨ ᱵᱟᱝ ᱵᱩᱠᱤᱝ ᱴᱤᱠᱤᱴ ᱥᱤᱥᱴᱮᱢ ᱨᱮ ᱮᱭᱟᱨ ᱠᱚᱱᱰᱤᱥᱚᱱᱚᱨ ᱢᱮᱱᱟᱜᱼᱟ ᱾

ᱚᱠᱴᱚᱵᱚᱨ ᱒᱐᱑᱖ ᱨᱮ, ᱨᱮᱞᱣᱮ ᱫᱚ ᱥᱳᱱᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱨᱮ ᱢᱤᱫ ᱦᱮᱯᱯᱤᱱᱮᱥ ᱡᱚᱸᱠᱥᱚᱱ ᱮ ᱡᱷᱤᱡ ᱥᱟᱹᱜᱩᱱ ᱠᱮᱫᱼᱟ, ᱡᱟᱦᱟᱸ ᱨᱮᱱᱟᱜ ᱢᱩᱴᱷᱟᱹᱭ ᱫᱚ ᱨᱮᱞ ᱠᱚ ᱛᱟᱺᱜᱤ ᱮᱭᱟ ᱯᱟᱥᱮᱡᱚᱨ ᱠᱚ ᱞᱟᱹᱜᱤᱫ ᱯᱚᱛᱚᱵ ᱟᱨ ᱮᱴᱟᱜ ᱮᱱᱴᱟᱨᱴᱤᱱᱮᱴᱢᱮᱱᱴ ᱴᱩᱞᱥ ᱮᱢᱚᱜ ᱠᱟᱱᱟ ᱾

ᱜᱮᱞᱟᱨᱤ

ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱥᱩᱨ ᱥᱩᱯᱩᱨ ᱥᱴᱮᱥᱚᱱ ᱠᱷᱚᱱ ᱥᱟᱺᱜᱤᱧ:
 ᱮᱞ ᱥᱴᱮᱥᱚᱱ ᱥᱟ:ᱜᱤᱧ (ᱠᱤᱞᱚᱢᱤᱴᱚᱨ ᱨᱮ) ᱑ ᱯᱟᱴᱞᱤᱯᱩᱛᱨᱚ ᱑᱔ ᱒ ᱵᱷᱟᱨᱯᱩᱨᱟ ᱯᱟᱦᱞᱮᱡᱟᱜᱷᱟᱴ ᱓.᱘᱑ ᱓ ᱯᱟᱨᱢᱟᱱᱚᱱᱫᱽᱯᱩᱨ ᱗ ᱔ ᱱᱟᱭᱟᱜᱟᱶ ᱑᱑ ᱕ ᱦᱟᱡᱤᱯᱩᱨ ᱕ ᱖ ᱫᱤᱜᱷᱟ ᱵᱨᱤᱡᱽ ᱦᱚᱞᱴ ᱙

ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱚ
ᱥᱳᱱᱯᱩᱨ ᱡᱚᱸᱠᱥᱚᱱ ᱠᱷᱚᱱ ᱡᱚᱛᱚ ᱠᱷᱚᱱ ᱥᱩᱨ ᱨᱮ ᱢᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱚᱫᱚ ᱦᱩᱭᱩᱜ ᱠᱟᱱᱟ:
 ᱞᱳᱠ ᱱᱟᱭᱚᱠ ᱡᱚᱭᱯᱨᱚᱠᱟᱥ ᱩᱰᱟᱹᱱ ᱰᱟᱹᱦᱤ, ᱯᱟᱴᱱᱟ ᱑᱕ ᱠᱤᱞᱚᱢᱤᱴᱚᱨ (᱙.᱓ ᱢᱟᱭᱤᱞ)
 ᱜᱟᱭᱟ ᱩᱰᱟᱹᱱ ᱰᱟᱹᱦᱤ ᱑᱒᱑ ᱠᱤᱞᱚᱢᱤᱴᱚᱨ (᱗᱕ ᱢᱟᱭᱤᱞ)
 ᱱᱮᱛᱟᱡᱤ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱠᱚᱞᱠᱟᱛᱟ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 ᱵᱚᱭᱥᱟᱞᱤ ᱦᱚᱱᱚᱛ ᱨᱮᱱᱟᱜ ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ

ᱛᱷᱚᱠ:ᱥᱟᱨᱚᱱ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱵᱤᱦᱟᱨ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱥᱳᱱᱯᱩᱨ ᱨᱮᱞᱣᱮ ᱠᱷᱚᱸᱰ